ΓΡΑΠΤΗ ΕΡΩΤΗΣΗ E-1949/02

υποβολή: Bernard Poignant (PSE) προς την Επιτροπή

(3 Ιουλίου 2002)

Θέμα: Δικαιούχοι ΕΓΤΠΕ — Τμήμα Εγγυήσεων

Η κοινή γεωργική πολιτική (ΚΓΠ) είναι η κοινοτική πολιτική που απορροφά το μεγαλύτερο μέρος του ευρωπαϊκού προϋπολογισμού. Για το λόγο αυτό, απαιτείται η μεγαλύτερη δυνατή διαφάνεια όσον αφορά τις δαπάνες.

Οι εν λόγω δαπάνες είναι οι ενισχύσεις που καταβάλλονται ως εγγύηση του εισοδήματος από την ΚΓΠ.

Στο πλαίσιο της ισότητας, της δικαιοσύνης και της διαφάνειας, τα παρακάτω στοιχεία θα συμβάλουν σημαντικά στην ανάκτηση της εμπιστοσύνης των πολιτών τους οποίους αφορά η πολιτική αυτή.

Η Ευρωπαϊκή Επιτροπή θα πρέπει να είναι σε θέση να απαντήσει με ακρίβεια στα ακόλουθα ερωτήματα και να παράσχει ακριβείς πίνακες:

- σε ποιο κράτος μέλοςπάρχει ο μεγαλύτερος αριθμός δικαιούχων·

- σε τι ύψος ανέρχονται οι ενισχύσεις που λαμβάνουν οι δικαιούχοι του Ευρωπαϊκού Γεωργικού Ταμείου Προσανατολισμών και Εγγυήσεων σε κάθε ένα από τα 15 κράτη μέλη της Ένωσης·

- τι ποσοστό της ακαθάριστης γεωργικής παραγωγής αντιπροσωπεύει η παραγωγή των εκατό κυριότερων δικαιούχων του κάθε κράτους μέλους·

- τι ποσοστό του ΕΓΤΠΕ — Τμήμα Εγγυήσεων κάθε κράτους μέλους έλαβαν οι εκατό κυριότεροι δικαιούχοι·

- τι ποσοστό του ΕΓΤΠΕ — Τμήμα Εγγυήσεων κάθε κράτους μέλους έλαβαν οι εκατό κυριότεροι δικαιούχοι·

Απάντηση του κ. Fischler εξ ονόματος της Επιτροπής

(6 Σεπτεμβρίου 2002)

Στο παρελθόν δεν ήταν δυνατόν για νομικούς λόγους να απαντήσει θετικά η Επιτροπή στο Αξιότιμο Μέλος του Κοινοβουλίου καθώς και στα άλλα Αξιότιμα Μέλη του Κοινοβουλίου που της έχουνποβάλει παρόμοιες ερωτήσεις. Για το λόγο αυτό η Επιτροπή εξέδωσε τον κανονισμό της Επιτροπής (ΕΚ) αριθ. 419/2002 της 6ης Μαρτίου 2002 για την τροποποίηση του κανονισμού (ΕΚ) αριθ. 2390/1999(1). Το νέο άρθρο 2 αυτού του κανονισμού επιτρέπει στην Επιτροπή να χρησιμοποιεί λογιστικές πληροφορίες για την εκτέλεση των καθηκόντων της στο πλαίσιο της διαδικασίας εκκαθάρισης των λογαριασμών, για την παρακολούθηση των εξελίξεων και για την πραγματοποίηση προβλέψεων στον γεωργικό τομέα. Οι λογιστικές πληροφορίες που διαβιβάστηκαν στην Επιτροπή εξακολουθούν εν τούτοις να είναι εμπιστευτικές και κοινοποιούνται μόνο στις περιπτώσεις που προβλέπει το άρθρο 2 του κανονισμού (ΕΚ) αριθ. 2390/1999.

Κατά την εκτέλεση των δύο νέων δράσεων η Επιτροπή είναιποχρεωμένη να τηρεί τις διατάξεις του κανονισμού (ΕΚ) αριθ. 45/2001 του Κοινοβουλίου και του Συμβουλίου της 18ης Δεκεμβρίου 2000, που αφορά την προστασία των φυσικών προσώπων σε σχέση με την επεξεργασία των δεδομένων προσωπικού χαρακτήρα από τα όργανα και τους οργανισμούς της Κοινότητας καθώς και την ελεύθερη κυκλοφορία των δεδομένων αυτών. Για το λόγο αυτό τις καθιστά ανώνυμες αυτές τις πληροφορίες και τις επεξεργάζεται μόνο ως σύνολο.

Κατά συνέπεια η Επιτροπή θα είναι σύντομα σε θέση να παράσχει στατιστικές πληροφορίες σχετικά με τα ποσά που καταβάλλονται στους γεωργούς. Λεπτομερείς στατιστικές πληροφορίες θα διατεθούν σύντομα στο κοινό οι οποίες θα ικανοποιούν κατ' αρχήν το αίτημα του Αξιότιμου Μέλους του Κοινοβουλίου. Εν τούτοις, οι ζητούμενες πληροφορίες σχετικά με το ακαθάριστο γεωργικό προϊόν και τον αριθμό των εργαζομένων δεν είναι διαθέσιμο σε επίπεδο μεμονωμένων δικαιούχων που λαμβάνουν ενισχύσεις από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — Τμήμα Εγγυήσεων.

(1) Κανονισμός της Επιτροπής (ΕΚ) αριθ. 419/2002 της 6ης Μαρτίου 2002 για την τροποποίηση του κανονισμού (ΕΚ) αριθ. 2390/1999 της 25ης Οκτωβρίου 1999, ο οποίος θεσπίζει τους λεπτομερείς κανόνες εφαρμογής του κανονισμού (ΕΚ) αριθ. 1663/95 που αφορά τη μορφή και το περιεχόμενο των λογιστικών στοιχείων τα οποία θα πρέπει να θέτουν τα κράτη μέλη στη διάθεση της Επιτροπής στο πλαίσιο της εκκαθάρισης των λογαριασμών του ΕΓΤΠΕ, Τμήμα Εγγυήσεων, ΕΕ L 64 της 7.3.2002.